Energetika vazirligi tarkibida yangi tayinlov amalga oshirildi. Bu haqda vazirlik matbuot xizmati xabar berdi. Aziz Dilmurodovich Vohidov O‘zbekiston Respublikasi Energetika vazirligining Iqtisodiyot tarmoqlarida energiya samaradorlik va energiya tejamkorlik bo‘limi boshlig‘i etib tayinlandi. Ma’lumot uchun: O‘zbekiston prezidentining qarorlari asosida Energetika vazirligining vakolatlariga davlat organlari va tashkilotlarda zamonaviy energosamarador va energiya tejovchi texnologiyalarni joriy etish hamda energoresurslar iste’moli samaradoriligi monitoringini amalga oshirish kiradi. Bundan oldin, Energetika vazirligining Moliyaviy oqimlar va narx siyosatini muvofiqlashtirish boshqarmasi boshlig‘i, Energetika vazirligining Metodologiya va litsenziyalash boshqarmasi boshlig‘i, Energetika vazirligining Elektr tarmoqlarini rivojlantirish boshqarmasi boshlig‘i tayinlangandi.